મુંબઈ સેન્ટ્રલ-વેસ્ટમાં સ્ટેશનની બહાર રસ્તા પર ખુલ્લી જગ્યાએ ખાણી-પીણી વેચતા ફેરિયાઓએ લોકોના નાકે દમ લાવી દીધો છે. અવરજવર કરવાનો મુખ્ય રસ્તો બંધ થઈ જતાં લોકોને ચાલવામાં ખૂબ જ તકલીફ થાય છે. એ સાથે ત્યાં ચરસીઓનો ખુલ્લેઆમ અડ્ડો સુધ્ધાં બની ગયો છે. આ રસ્તા પરથી રાતના સમયે મહિલાઓને ચાલવું ખૂબ જ જોખમભર્યું થઈ ગયું છે. કેટલીયે વાર પ્રશાસન દ્વારા આ ફેરિયાઓ વિરુદ્ધ કાર્યવાહી કરવામાં આવી છે છતાં તેઓ પ્રશાસનને ઉલ્લુ બનાવીને બીજા-ત્રીજો દિવસે ફરી ત્યાં બેસી જાય છે.